Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: a 47/2000. (XII. 18.) PM rendelethez
Paragraph Index: 610

b) behozatali irányú helyi vámkezeléshez — a vám elé állítás szabályainak alkalmazásával — kérelmezett elektronikus üzenetküldésre irányul. A 11 Pótlapon az elektronikus kommunikációt alkalmazó személyeket kell feltüntetni. Jogosult neve rovatba az elektronikus vám elé állítást végző természetes személy nevét kell feltüntetni. Személyi igazolvány száma rovatba az engedélyes természetes személy személyi igazolvány számát kell feltüntetni. Ha nem rendelkezik személyi igazolvánnyal, akkor az útlevélszámát kell feltüntetni. Telefonszáma rovatnak tartalmaznia kell a természetes személy elérhetőségi telefonszámát. A rovatba azt a telefonszámot kell beírni, amely a munkavégzés közben biztosítja az elérhetőséget. Beosztása rovatnak tartalmazni kell az engedélyes természetes személy által betöltött beosztást. Saját kezű aláírása rovatban minden esetben az engedélyes természetes személy saját kezű aláírása szükséges. Módosítási eljárás esetén az „Mk” (Módosítás kódja) almezőben, ha — az eredeti engedélyben nem szereplő természetes személyre kérik kiterjeszteni az engedély hatályát, akkor „U” (új felvétele), — valamelyik természetes személy engedélyezett tevékenységet nem kívánják továbbfolytatni, akkor „T” (törlés) betűt kell feltüntetni. Ez utóbbi esetben elegendő a Jogosult neve és a személyi igazolvány száma és saját kezű aláírása rovatok kitöltése, a telefonszáma és beosztása rovatok kitöltése nem kötelező. A pótlap kitöltésével az azon megnevezett személy(ek) és a kérelmező nyilatkozik és elfogadja a pótlapon szereplő megkötéseket.” 2000/124. szám

Source: https://magyarkozlony.hu/hivatalos-lapok/12ea2d2acdbbb673ff8662679aa1cccb73d12bfd/dokumentumok/ae40ac9d2a3fc4d42c3888a63f9efbf4828bb578/letoltes